בקטע זה ניתן לצפות בהקלטה של הברכות שנאמרות לפני העלייה לתורה, בליווי כתוביות של תעתיק הברכות לאנגלית. על פי המקובל בכל קהילות ישראל, קוראים בתורה בשבתות וימים טובים, כמו גם במהלך השבוע בימים ב' ו-ה'. קריאת התורה מבוססת על החלוקה המסורתית לפרשות השבוע, כאשר כל פרשה מחולקת בתוכה למספר חלקים (עליות), וכל אחד מהם יכול להיקרא ע"י אדם אחר, או ע"י אדם מתוך בית הכנסת הבקיא בקריאת התורה ובטעמי המקרא ואחראי על קריאת הפרשה כולה ('בעל קורא'). לכל חלק מהפרשה ('עלייה') מוזמן אדם אחר מבית הכנסת (בהנחה שעבר בר מצווה), שמתכבד ב-'עלייה לתורה'. אותו אדם קורא מספר ברכות לפני ואחרי הקריאה בפרשה עצמה, גם אינו קורא בתורה בעצמו אלא רק מתכבד במעמד העלייה לתורה.